armvectores/hy_wikipedia_2023 huggingface dataset:
Լոբոս կղզի

Լոբոս կղզի (իսպ.՝ Lobos), կղզի, որը գտնվում է Ատլանտյան օվկիանոսում։ Պատկանում է Իսպանիայի Կանարյան  կղզեխմբին։ Վարչականորեն պատկանում է Լաս Պալմաս պրովինցիայի Լա Օլիվա մունիցիպալիտետին։
Գտնվում է Ֆուերտևենտուրա կղզուց 2 կիլոմետր դեպի հյուսիս։ Տարածքը կազմում է 4,58 քառ․ կիլոմետր։ 1982 թվականից զուրկ է բնակչությունից։ Կղզի այցելում են զբոսաշրջիկները։

Համարվում է հրաբխային ծագում ունեցող կղզի։ Կղզին ունի 6000-ից մինչև 8000 տարվա հնություն։
1968 թվականին գործել է տեղական փարոսը։ 1982 թվականից կղզին համարվում է Չինիխո Ազգային Պարկի մի մասը, որն ընդգրկում է մի քանի կղզի։ Այստեղ աճում են մոտ 130 հազվագյուտ բույսեր, իսկ կղզին շրջապատող ծովի հատակը համարվում է գեղեցիկ խութերի արգելոց։
Կղզին պարագվացի բանաստեղծուհի Խոսեֆինա Պլայի ծննդավայրն է (1903—1999)։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Isla de Lobos Archived 2010-10-11 at the Wayback Machine. // revistaiberica.com(իսպ.)
Արսեն Սհոյան

Արսեն Ալիկի Սհոյան (մարտի 20, 1972(1972-03-20), Երևան, Հայկական ԽՍՀ, ԽՍՀՄ), հայ դիվանագետ։


== Կենսագրություն ==
1989-1994 թվականներին սովորել է Մոսկվայի սննդի արդյունաբերության պետական ինստիտուտում, 1994-1996 թվականներին` Ռուսաստանի Դաշնության կառավարությանը կից ժողտնտեսագիտական ակադեմիայում, 1998-2002 թվականներին` Երևանի պետական համալսարանում, 2000 թվականին՝ Հարվարդի համալսարանի կոնֆլիկտների կառավարման կենտրոնում։
1988-1994 թվականներին որպես տնտեսագետ աշխատել է Լոռենե կոպերատիվում, 1994-1996 թվականներին եղել է հայցորդ ՌԴ կառավարությանը կից ժողտնտեսագիտական ակադեմիայում։ 1996-1998 թվականներին աշխատել է ՀՀ կառավարության աշխատակազմում, 1996-1997 թվականներին` Ղեկավար-նախարարի օգնական, 1997-1998 թվականներին` օպերատիվ հարցերով նախարարի օգնական։ 1998 թվականին աշխատանքի է անցել ՀՀ Նախագահի աշխատակազմում, 1998-1999 թվականներին եղել է ՀՀ Նախագահի ռեֆերենտ, 1999-2003 թվականներին` տնտեսագիտական վարչության պետի տեղակալ, 2003-2007 թվականներին` տնտեսագիտական վարչության պետ, 2007- 2011 թվականներին՝ Փորձագիտական-վերլուծական վարչության պետ։
Հայաստանի Հանրապետության Նախագահի 2011 թվականի հունվարի 25-ի հրամանագրով նշանակվել է Բուլղարիայի Հանրապետությունում Հայաստանի Հանրապետության արտակարգ և լիազոր դեսպան։
ՀՀ Նախագահի 03.03.2014 թվականի հրամանագրով շնորհվել է Հայաստանի Հանրապետության արտակարգ դեսպանորդ և լիազոր նախարարի դիվանագիտական աստիճան։
2016 թվականի մարտի 14-ին ՀՀ Նախագահի հրամանագրով ազատվել է Բուլղարիայի Հանրապետությունում Հայաստանի Հանրապետության արտակարգ և լիազոր դեսպանի պաշտոնից։
2016-2019 թվականներին եղել է ՀՀ ԱԳՆ մշակույթի և հումանիտար համագործակցության վարչության պետ։
Տիրապետում է հայերենին, ռուսերենին, բուլղարերենին, անգլերենին։


== Դիվանագիտական աստիճան ==
ՀՀ արտակարգ դեսպանորդ և լիազոր նախարար


== Պարգևներ ==
Բուլղարիայի Հանրապետության «Ստարա Պլանինա» առաջին աստիճանի շքանշան
«Մոսկվա քաղաքի հետ միջազգային համագործակցության զարգացման համար» մեդալ


== Ընտանիք ==
Ամուսնացած է, ունի որդի և դուստր։


== Ծանոթագրություններ ==
Սրեդնեախտուբինսկի շրջան

Սրեդնեախտուբինսկի շրջան (ռուս.՝ Среднеахтубинский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1928 թվականին։ Վարչական կենտրոնը՝ Սրեդնյայա Ախտուբա։


== Աշխարհագրություն ==
Շրջանի տարածքի մակերեսը կազմում է 2039 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 58071 մարդ։ Բնակչության խտությունը կազմում էր 28,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Զեմո Քվալոնի

Զեմո Քվալոնի (վրաց.՝ ზემო ქვალონი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 16 մետր բարձրության վրա։ Շրջկենտրոն Խոբիից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 145 մարդ։


== Ծանոթագրություններ ==
Յակուբովո (գյուղ, Սաֆոնովսկի շրջան)

Յակուբովո (ռուս.՝ Якубово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոսելսկի շրջան (Սանկտ Պետերբուրգ)

Անվան այլ կիրառումների համար տե՛ս՝ Կրասնոսելսկի շրջան (այլ կիրառումներ)Կրասնոսելսկի շրջան, շրջան Սանկտ Պետերբուրգ քաղաքում, որը գտնվում է քաղաքի հարավարևմտյան հատվածում։
Սահմանակից է Կիրովի, Մոսկովյան, Պետրոդվորեցի, Լոմոնոսովի, Գատչինայի շրջաններին։
Կրասնոսելսկի շրջանը ներկայումս Սանկտ Պետերբուրգի ամենաարագ զարգացող շրջաններից մեկն է։ Մոտ ապագայում ծրագրված են տարբեր նախագծեր կապված բնակարանային շինարարության հետ, ստեղծվել են նոր ժամանակակից արդյունաբերական ընկերություններ։


== Պատմություն ==
Կազմավորվել է ՌԽՖՍՀ Գերագույն խորհրդի հրամանով 1973 թվականի ապրիլի 13-ին։ Բացի Կրասնոյե սելո-ից շրջանի կազմի մեջ մտան նաև Կիրովի շրջանի մի մասը, Գորելովոն, Տորիկին և Մոժայսկին։
1979 թվականին Կրասնոսելսկի շրջանի կազմի մեջ մտավ Խվոյնի գյուղը, որը մինչ այդ մտնում էր Լենինգրադի մարզի Գատչինսկի շրջանի կազմի մեջ։ Այս զինվորական ավանի տարածքը չորս կողմից շրջապատված է Գատչինսկի շրջանով և համարվում է անկլավ։


== Քաղաքային կառույցներ ==
Շրջանի կամի մեջ մտնում է 7 քաղաքային կառույց․

Հարավ-արևմուտք քաղաքային օկրուգ
Հարավ-մերձծովային քաղաքային օկրուգ
Սոսնովայա Պոլյանա քաղաքային օկրուգ
Ուրիցկ քաղաքային օկրուգ
Կոնստանտինովսկոյե քաղաքային օկրուգ
Գորելովո քաղաքային օկրուգ
Կրասնոյե Սելո քաղաք


== Ծանոթագրություններ ==


== Արտաքին հղումներ ==
Սանկտ Պետերբուրգի վարչական կառավարության պաշտոնական կայք Archived 2012-09-09 at the Wayback Machine.
Կրասնոսելսկի տեղեկատվական պորտալ Archived 2010-01-27 at the Wayback Machine.
Էկա Պապիաշվիլի

Էկա Պապիաշվիլի (վրաց.՝ ეკა პაპიაშვილი; 1976, Բոլնիս), վրացի կինոռեժիսոր, սցենարիստ։


== Կենսագրություն ==
Էկա Պապիաշվիլին ծնվել է Վրաստանի Բոլնիս քաղաքում։ Ֆրայբուրգում (Գերմանիա) ուսանել է մարդաբանություն և ռեժիսուրա։ Աշխատել է կինոթատրոններում, ապա տարբեր նախագծերում եղել է ռեժիսորի ասիստենտ։
2014 թվականին նրա «Գորիից եկած աղջիկը» ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում։


== Ֆիլմեր ==
Սցենարիստ

2015 թ. Բժիշկը (կարճամետրաժ)
2015 թ. Մարդը Միջայից (վավերագրական)
2012 թ. Գորիից եկած աղջիկը (կարճամետրաժ)Ռեժիսոր

2015 թ. Բժիշկը (կարճամետրաժ)
2015 թ. Մարդը Միջայից (վավերագրական)
2012 թ. Գորիից եկած աղջիկը (կարճամետրաժ)Դերեր

2005 թ. Սիրո բանտը (կարճամետրաժ)


== Ծանոթագրություններ ==


== Արտաքին հղումներ ==
Էկա Պապիաշվիլիի մասին imdb.com կայքում
Խաչիջուր (գետ)

Խաչիջուր, գետակ Հայաստանի Գեղարքունիքի մարզում, Կաղնուտ գետի վտակը։ Սկիզբ է առնում Արսար լեռան հարավարևելյան լանջերից և անցնելով Արծվաշե գյուղի հարավային եզրով Ջխթաքար կոչվող վայրում միախառնվում մայր գետին։ Երկարությունը՝ 7,5 կմ։


== Ծանոթագրություններ ==
Ստորին Կիյզակ

Ստորին Կիյզակ (ռուս.՝ Нижний Кийзак), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տուտույաս գետի աջ ափին՝ 5 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նելլի Մորոզովա

Նելլի Ալեքսանդրովնա Մորոզովա (ռուս.՝ Не́лли Алекса́ндровна Моро́зова, մարտի 31, 1924(1924-03-31), Չելյաբինսկ, Ուրալի մարզ, ՌԽՖՍՀ, ԽՍՀՄ - նոյեմբերի 24, 2015(2015-11-24), Մոսկվա, Ռուսաստան), ռուս սցենարիստ, խմբագիր, հուշագրությունների հեղինակ։


== Կենսագրություն ==
Նելլի Մորոզովան ծնվել է 1924 թվականին Չելյաբինսկում՝ լրագրող Ալեքսանդր Մորիսոնի և քանդակագործ Վերա Մորոզովայի ընտանիքում։
1931 թվականին ընտանիքի հետ տեղափոխվել է Տագանրոգ, որտեղ նրա հայրը՝ Ալեքսանդր Մորիսոնը եղել է «Таганрогская правда» թերթի խմբագիրը։ 1947 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի սցենարիստական ֆակուլտետը։
1970-ական թվականներին գրել է «Իմ կախվածությունը Դիքենսից» գիրքը որպես ընտանեկան հիշողություններ, չենթադրելով, որ այն պետք է հրապարակվի մոտ ապագայում։ Գիրքը հրատարակվել է երկու անգամ՝ 1990 և 2011 թվականներին։
Նելլի Մորոզովան մահացել է 2015 թվականի նոյեմբերի 24-ին Մոսկվայում։ Թաղված է ամուսնու կողքին՝ Պերեդելկինոյի գերեզմանատանը։


== Կինոսցենարներ ==
1955 թվական - «Ծովը կանչում է» (Վալենտին Մորոզովի հետ համատեղ)
1987 թվական - «Կոտրված շրջանակ» (Վլադլեն Բախտնովի հետ համատեղ)


== Գրքեր ==
Морозова Н. А. Мое пристрастие к Диккенсу. - М.: Московский рабочий, 1990. - 256 с. - ISBN 5-239-00848-5.
Морозова Н. А. Мое пристрастие к Диккенсу. Семейная хроника XX век. - М.: Новый хронограф, 2011. - 352 с. - ISBN 978-5-94881-170-3.


== Ընտանիք ==
Պապ՝ Գեորգի Մորոզով (1880-1934), պետական-կուսակցական աշխատող
Հայր՝ Ալեքսանդր Պլատոնովիչ Մորիսոն (1902-1937), լրագրող, «Таганрогская правда» թերթի խմբագիր
Մայր՝ Վերա Մորոզովա (1903-1991), խորհրդային քանդակագործ
Ամուսին՝ Վլադլեն Եֆիմովիչ Բախնով (1924-1994), բանաստեղծ, լրագրող, դրամատուրգ, սցենարիստ
Որդի՝ Լեոնիդ Վլադիմիրովիչ Բախնով (1948), ռուս բանասեր, արձակագիր, քննադատ


== Ծանոթագրություններ ==
Աստերոիդների ցանկ (87901-88000)

Աստերոիդների ցանկ (87801-87900)  • Աստերոիդների ցանկ  • Աստերոիդների ցանկ (88001-88100)
 Աստերոիդների ցանկ (87801-87900)  • Աստերոիդների ցանկ  • Աստերոիդների ցանկ (88001-88100)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Պելեաս դե Աբախո

Պելեաս դե Աբախո (իսպ.՝ Peleas de Abajo), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Տիերա դել Վինո շրջանում։ Նրա տարածքը գրավում է 11,89 կմ², իսկ բնակչությունը կազմում է 268 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 14 կմ հեռավորության վրա։


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Ռյազանկա (այլ կիրառումներ)

Ռյազանկա, կարող է վերաբերել՝

Ռյազանկա - գյուղ Ռուսաստանի Լիպեցկի մարզի Չապլիգինսկի շրջանի կազմում։
Ռյազանկա - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Հայաստանի աշխատավորուհի

«Հայաստանի աշխատավորուհի», խորհրդային շրջանի հայկական հասարակական–քաղաքական, գրական–գեղարվեստական պատկերազարդ ամսագիր։ Հանդիսացել է Հայաստանի կոմունիստական կուսակցության Կենտրոնական կոմիտեի հրատարակությունը։
Լույս էր տեսնում 1924 թ.-ից (1941–1958 թթ.-ին ընդհատվել է), Երևանում։ Խմբագիրներ Ֆ. Վարդանյան, Վ. Տարախչյան, Ա. Չոլախյան, Վ. Աթանեսյան, Ա. Երիցյան, Ժ. Մադոյան, Ա. Չիլինգարյան (1972 թ.-ից)։ 
Առաջին շրջանում հանդեսը ներկայացրել է հայ կնոջ մասնակցությունը Հայաստանում սոցիալիստական ռեժիմն ամրապնդելու մեջ, փորձել է պայքարել անգրագիտության դեմ, պայքարել աշխատավոր կնոջ իրավունքների համար։ Վերահրատարակումից հետո (1958 թ.) «Հայաստանի աշխատավորուհի» ակտիվ մասնակցել է ԽՄԿԿ և ՀԿԿ համագումարների ու պլենումների որոշումները տպագրելու մեջ։ Պրոպագանդել է խորհրդային գաղափարախոսություն՝ «սովետական հայրենասիրություն», «ժողովուրդների բարեկամություն», «պրոլետարական ինտերնացիոնալիզմ» և այլ դոգմաներ, հետևողականորեն լուսաբանռլ կանանց դերն ու տեղը՝ այսպես կոչված կոմունիստական հասարակարգի կառուցման գործում։ 
Գաղափարախոսության դիրքերից առանձնահատուկ ուշադրություն է նվիրել հասարակություն-ընտանիք-անհատ փոխհարաբերություններին, սոցիոլոգիական ուսումնասիրություններ կազմակերպել այդ թեմայով, հարցազրույցներ անցկացրել հանրապետության նշանավոր համարվող մարդկանց հետ։ Անդրադարձել է նաև կանանց ու երեխաների առողջապահության, հանգստի կազմակերպման հարցերին, տվել բժշկական, կենցաղային խորհուրդներ։ 
Ամսագրին թղթակցել են հանրապետության գրողներ, գիտնականներ, բժիշկներ, տարբեր մասնագիտությունների կին գործիչներ։ Պարգևատրվել է «Պատվո նշան» շքանշանով (1974 թ.):


== Հղումներ ==
«Հայաստանի Աշխատավորուհի» ամսագրի թվայնացված 1924-1998 թթ․ համարները Հայաստանի Ազգային Գրադարանի արխիվում (tert.nla.am)
Աստերոիդների ցանկ (265801-265900)

Աստերոիդների ցանկ (265701-265800)  • Աստերոիդների ցանկ  • Աստերոիդների ցանկ (265901-266000)
 Աստերոիդների ցանկ (265701-265800)  • Աստերոիդների ցանկ  • Աստերոիդների ցանկ (265901-266000)
Պլամեն Օրեշարսկի

Պլամեն Օրեշարսկի (բուլղար․՝ Пламен Василев Орешарски, փետրվարի 21, 1960(1960-02-21), Դուպնիցա, Կյուստենդիլի մարզ, Բուլղարիա), բուլղարացի պետական և քաղաքական գործիչ, Բուլղարիայի վարչապետը 2013 թվականի մայիսի 29-ից մինչև 2014 թվականի հուլիսի 24-ը։


== Կենսագրություն ==
1985 թվականին ավարտել է Սոֆիայի Կարլ Մաքսի անվան բարձրագույն տնտեսական ինստիտուտը։ 1992 թվականին ստացել է դոկտորի աստիճան։ Պրակտիկա է անցել ԱՄՆ-ում և Մեծ Բրիտանիայում ասպիրանտուրայի ժամանակ։ 1992-1993 թվականներին դասավանդել է ազգային և համաշխարհային տնտեսության համալսարանում։
Արդեն 1993 թվականին հրավիրվել է Բուլղարիայի ֆինանսների նախարարություն, որտեղ աշխատել է մինչև 1997 թվականը՝ ղեկավարելով դեպարտամենտներից մեկը։ 2001 թվականից մինչև 2005 թվականը նա կրկին դասախոսական աշխատանքի է անցել հայրենի համալսարանում՝ դառնալով ռեկտորի տեղակալ։
2005 թվականին Բուլղարիայի սոցիալիստների առաջնորդ Սերգեյ Ստանիշևը, դառնալով երկրի վարչապետ, ֆինանսների նախարար նշանակեց Պլամեն Օրեշարսկուն։ Այս կառավարությունը գործել է մինչև 2009 թվականը։ Այս անգամ Օրեշարսկին չի վերադարձել դասախոսական գործունեությանը, այլ շարունակել է աշխատանքը խորհրդարանում։
Բուլղարիայում 2013 թվականի գարնանը կայացած արտահերթ ընտրությունների արդյունքներով Բուլղարիայի նախագահ Ռոսեն Պլևնելիևը մայիսի 23-ին Պլամեն Օրեշարսկիին վստահել է նոր կառավարության ձևավորումը


=== Կառավարության ղեկավար ===
Մայիսի վերջին կառավարության կազմը առաջարկվել էր, և նախագահը հրամանագիր էր ստորագրել, որով Ժողովրդական ժողովին առաջարկել էր ընտրել Օրեշարցի Պլամենին։
2013 թվականի մայիսի 29-ին ընտրվել է Բուլղարիայի վարչապետ։
Վարչապետի պաշտոնում աշխատանքը շատ բարդ է սկսվել։ Երկրում վերսկսվել են կառավարության հրաժարականի պահանջով ցույցերն ու բողոքները։ Սակայն կառավարության աշխատանքը համառորեն շարունակվել է։ Հուլիսի 23-ին Սոֆիայում ցուցարարները փակել էին խորհրդարանի շենքի ելքերը, պատանդ էին դարձել նախարարները, պատգամավորներն ու լրագրողները։ Շրջափակումը տևել է ութ ժամ։ Միայն դրանից հետո ոստիկանությունը կարողացավ բացել շենքը։
2013 թվականի աշնանը ընդդիմությունը փորձում էր կառավարությանը պաշտոնանկ անել։ Սակայն սեպտեմբերի 25-ին և հոկտեմբերի 2-ին կառավարությանը հաջողվեց դիմակայել։
2014 թվականի հուլիսի 23-ին Օրեշարսկին հրաժարական տվեց։ Հաջորդ օրը խորհրդարանը հաստատեց հրաժարականը։ Նրա կառավարությունը տևեց 422 օր։ Մինչ ծառայողական կառավարության հաստատումը (օգոստոսի 6) Օրեշարսկու կաբինետը շարունակել է աշխատանքը։


== Ընտանիք ==
Պլամեն Օրեշարսկին ամուսնացած է Յոլկա Գեորգիևա Օրեշարսկու հետ (Սոֆիա քաղաքի բժշկական կենտրոնի բժիշկ-սրտաբան), նրանք ունեն որդի՝ Դենիսլավը։


== Ծանոթագրություններ ==


== Արտաքին հղումներ ==
Բուլղարիայի նոր վարչապետը հուսադրեց երկրին
Բուլղարիայում նոր վարչապետ են ընտրել և հավանություն տվել կառավարության կազմին
Ծաղկավոր բույսերի ցեղեր (I)

Այստեղ ներկայացված են The Plant List տվյալների բազայում 2010 թ. դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից I տառով սկսվող 331-ը։
Աղյուսակի առաջին սյունակում տեղակայված են 331 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին)։
Երկրորդ սյունակում նշված է ընտանիքը, որտեղ ներառված է տվյալ ցեղը։


== Ծանոթագրություններ ==


== Հղումներ ==
Angiosperms (Flowering plants) — all genera // The Plant List
The Plant List (2010). Version 1. Published on the Internet; http://www.theplantlist.org/ (accessed 1st January)(անգլ.)
Guess Who (EP)

Guess Who (GUE?? WHO), հարավկորեական գըրլ բենդ Itzy-ի չորրորդ ստուդիական ալբոմը։ Այն թողարկվել է 2021 թվականի ապրիլի 30-ին` JYP Entertainment-ի կողմից։ EP-ն, նախնական պատվերին համաձայն, թողարկվել է  մարտի 22-ին։


== Մրցանակներ ==


== Թրեք լիստ ==


== Չարթեր ==


== Ռելիզի պատմություն ==


== Ծանոթագրություններ ==
Ղվիթոր (Ճիաթուրայի շրջան)

Ղվիթոր (վրաց.՝ ღვითორი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 700 մետր բարձրության վրա։ Շրջկենտրոն Ճիաթուրայից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 181 մարդ։


== Ծանոթագրություններ ==
Շոստկայի շրջան

Շոստկայի շրջան (ուկրաիներեն՝ Шосткинський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Շոստկա։


== Աշխարհագրություն ==
Շրջանի տարածքի մակերեսը կազմում է 1211 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 21334 մարդ։ Բնակչության խտությունը կազմում էր 17,62 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Պոպելևշչինա (գյուղ, Ախտիրկայի շրջան)

Պոպելևշչինա (ուկրաիներեն՝ Попелівщина), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պոպելևշչինա գյուղում բնակվում էր 80 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլոբոդկա-Կուլչիևեցկայա

Սլոբոդկա-Կուլչիևեցկայա (ուկրաիներեն՝ Слобідка-Кульчієвецька), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Սլոբոդկա-Կուլչիևեցկայա գյուղում բնակվում էր 885 մարդ։ Բնակավայրը զբաղեցնում է 1939 կմ² տարածք։ Բնակչության խտությունը կազմում էր 456,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վինիպեգ (արջ)

Անվան այլ կիրառումների համար տե՛ս՝ Վինիպեգ (այլ կիրառումներ)Վինիպեգ (անգլ.՝ Winnipeg) կամ Վինի (անգլ.՝ Winnie), ամերիկյան սև արջի էգ, որը 1915 թվականից մինչև իր մահը՝ 1934 թվականը, ապրել է Լոնդոնի կենդանաբանական այգում։ Ալան Ալեքսանդր Միլնի ստեղծած Վինի Թուխ գրական կերպարի նախատիպն է հանդիսացել։
Վինիպեգին 1914 թվականին ձեռք է բերել կանադական բանակի լեյտենանտ Հարի Քոլբորնը։ Հարին արջուկին Օնտարիոյի Ուայթ Ռիվեր քաղաքի մոտ նրա մորը սպանած որսորդից 20 դոլարով ձեռք է բերել արևմտյան ռազմաճակատ ուղարկվելուց առաջ և գաղտնի տեղափոխել է Մեծ Բրիտանիա։ Արջուկը անմիջապես դարձել է ռազմական կորպուսի կենդանի թալիսմանը, որտեղ Քոլբորնը անասնաբույժ էր ծառայում։ Քոլբորնը արջուկին Վինիպեգ է անվանել կամ համառոտ՝ Վինի, ի պատիվ իր հայրենի քաղաքի պատվին։ Ֆրանսիա մեկնելուց առաջ Քոլբորնը Վինիին հանձնել է Լոնդոնի կենդանաբանական այգուն, իսկ պատերազմից հետո հրաժարվել է արջուկին ետ՝ Կանադա տանել և նվիրել է կենդանաբանական այգուն։ Վինիպեգը Լոնդոնի կենդանաբանական այգում ապրել է 20 տարի և սատկել է 1934 թվականի մայիսի 12-ին։ Այս ամբողջ ժամանակ Վինիպեգի պարենավորումը ապահովել է կանադական ռազմական անասնաբուժական կորպուսը, որի մասին փաստող հուշատախտակ է փակցվել 1919 թվականին արջի վանդակի վրա։
Վինին մեծ ժողովրդականություն էր վայելում կենդանաբանական այգու այցելուների շրջանում, որոնց շարքերում էր գրող Ալան Ալեքսանդր Միլնի որդին։ 1924 թվականին չորսամյա Քրիստոֆեր Ռոբին Միլնը առաջին անգամ է տեսել արջուկ Վինիին և նրա պատվին վերանվանել է իր թավշե արջուկին՝  Արջուկ Էդվարդից՝ Վինի Թուխի, որը իր հերթին ոգևորել է հորը գրել գիրք Վինի Թուխի մասին։Վինի Թուխի մասին գրքի շնորհիվ արջ Վինիպեգը աշխարհում մեծ ժողովրդականություն է ստացել։
1981 թվականի սեպտեմբերին 61-ամյա Քրիստոֆեր Ռոբին Միլնը Լոնդոնի կենդանաբանական այգում տեղադրել է Վինի արջի արձանը (քանդակագործ՝ Լորն Մաքքին)։ 1999 թվականին «Ֆորտ Հարի Հորս» գնդի հեծյալները նույն այգում տեղադրել են լեյտենանտ Հարի Քոլբորնի ու Վինիպեգի քանդակը, որի կրկնօրինակը հետագայում տեղադրել են նաև Վինիպեգի՝ կանադական քաղաքի, կենդանաբանական այգում։
1996 թվականին Կանադայի փոստը 7,5 մլն տպաքանակով Վինիի և լեյտենանտ Քոլբորնի պատկերով փոստային նամականիշ է թողարկել, իսկ 2004 թվականին Վինիպեգի պատմության հիման վրա կինոնկար է նկարահանվել՝ «Վինի անունով արջը» անգլ.՝ A Bear Named Winnie), որտեղ Քոլբորնի դերում հանդես է եկել  Մայքլ Ֆասբենդերը։


== Պատկերասրահ ==

		
		


== Գրականություն ==
Val Shushkewich The Real Winnie: A One-of-a-Kind Bear. — Natural Heritage, September 12, 2005. — 96 p. — ISBN 978-1896219899


== Ծանոթագրություններ ==


== Արտաքին հղումներ ==
A Bear Named Winnie(անգլ.) ֆիլմը Internet Movie Database կայքում
"Winnie-the-Pooh makes his literary debut", 1987 interview with Colebourn's son, CBC Digital Archives
Remembering the Real Winnie: The World's Most Famous Bear Turns 100 website hosted by Ryerson University
Բոնիֆատի

Բոնիֆատի (իտալերեն՝ Bonifati), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3392 մարդ, բնակչության խտությունը կազմում է 103 մարդ/կմ²։ Զբաղեցնում է 33 կմ² մակերես տարածք։ Փոստային ինդեքսն է՝ 87020։ Հեռախոսային կոդը՝ (+39) 0982։


== Արտաքին հղումներ ==
http://www3.asmenet.it/opencms/opencms/asmenet/bonifati/ Archived 2007-09-29 at the Wayback Machine.


== Ծանոթագրություններ ==
Հարսնացուն Ջերմուկից (ֆիլմ)

Մեր գյուղը կամ Հարսնացուն Ջերմուկից, 1997 թվականին «Պարադիզ» և «Շարկ» ընկերությունների նկարահանած հայկական ֆիլմ։


== Սյուժե ==
Ֆիլմը պատմում է երկու երիտասարդների մասին, որոնց երջանկությանը խոչընդոտում են ծնողները։


== Դերերում ==
Արմինե Նահապետյան
Զոհրաբ Բեկ-Գասպարենց
Արմեն Ջիգարխանյան
Սոս Սարգսյան
Արմեն Խոստիկյան
Կիմ Երիցյան
Երվանդ Մանարյան
Գրիշա Աղախանյան
Ջիվան Գասպարյան
Տիգրան Լևոնյան
Միքայել Պողոսյան
Լեոնարդ Սարգսյան
Ժենյա Ավետիսյան
Նադեժդա Սարգսյան
Մայիս Կարագյոզյան
Լևոն Շարաֆյան
Ռուդոլֆ Ղևոնդյան
Գեորգի Մինասյան
Վլադիմիր Եպիսկոպոսյան
Լևոն Ղազարյան
Ռադիկ Գաբրիելյան
Հարություն Խաչատրյան
Ժասմեն Մսրյան
Մայրանուշ Գրիգորյանինչպես նաև Նոր հայեր


== Ծանոթագրություններ ==
Սև սեպտեմբեր (կազմակերպություն)

Սև սեպտեմբեր կազմակերպությունը (արաբերեն՝ منظمة أيلول الأسود‎) պաղեստինյան ռազմատենչ կազմակերպություն էր հիմնված 1970 թվականին։ Անվանումը ստացել է Հորդանանում տեղի ունեցած Սև սեպտեմբերի ընդհարումից, երբ թագավոր Հուսեյնը հայտարարել է ռազմական կանոնադրություն սեպտեմբերի 16, 1970 թվականին պետական հեղաշրջման փորձից ետք պաղեստինցի մարտիկների կողմից — ինչ որ գումարվել է մահվան և տեղահանության հազարավոր պաղեստինցիների Հորդանանից։ Սև սեպտեմբերը սկսել է որպես փոքր ճյուղ ֆաթահի որի նպատակն էր վրեժխնդիր լուծելի թագավոր Հուսեյնի և Հորդանանի զինված ուժերի դեմ։ Սև սեպտեմբերը հիմնականորեն ճանաչվել է հափշտակման և սպանության տասնմեկ իսրայելցի մարզիկների և մարզողների և սպանության մեկ գերմանացի ոստիկանի Մյունխենի 1972 օլիմպիական խաղերում։


== Աղբյուրներ ==
(2050) Ֆրանսիս

(2050) Ֆրանսիս (անգլ.՝ Francis), աստերոիդ աստերոիդների հիմնական գոտում։ Հայտնաբերվել է 1974 թվականի մայիսի 28-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,324401 ա. մ., առավելագույնը մոտենում է 1,7709 ա. մ. հեռավորության վրա և հեռանում 2,8779 ա. մ.։ Արեգակի շուրջ մեկ ամբողջական պտույտ է կատարում 1294,39 երկրային օրվա ընթացքում, իր ուղեծրով շարժվելով միջինում 0,278123 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,61° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2050) Ֆրանսիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոդնիկովկա (գյուղ, Սվալյավայի շրջան)

Անվան այլ կիրառումների համար տե՛ս՝ ՌոդնիկովկաՌոդնիկովկա (ուկրաիներեն՝ Родниківка), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Ռոդնիկովկա գյուղում բնակվում էր 862 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժուրավլյովկա (գյուղ, Սիմֆերոպոլի շրջան)

Անվան այլ կիրառումների համար տե՛ս՝ ԺուրավլյովկաԺուրավլյովկա (ուկրաիներեն՝ Журавлівка, Ղրիմի թաթարերեն՝ Miñlerçik), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Մինլերչիկ։
2001 թվականի տվյալներով Ժուրավլյովկա գյուղում բնակվում էր 1 339 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
.edu

.edu - վերին մակարդակի ընդհանուր դոմեն՝ կրթական կազմակերպությունների համար։
Դոմենը գրանցվել է 1985 թ.-ին։


== Արտաքին հղումներ ==
Whois տեղեկատվություն .edu դոմենի մասին iana.org կայքում
Բլիդնի

Բլիդնի (ուկրաիներեն՝ Блидні), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Բլիդնի գյուղում բնակվում էր 173 մարդ։ Բնակավայրը զբաղեցնում է 0,527 կմ² տարածք։ Բնակչության խտությունը կազմում էր 328,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գամբիր

Գամբիր, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից հյուսիս։


== Պատմություն ==
1830 թվականին գյուղի հայ բնակչությունը գաղթել և բնակություն է հաստատել Վրաստանի Ախալցխայի շրջանի Նորխեբ գյուղում։ Դրանից հետո գյուղը դարձել է թրքաբնակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարոկուզնեցովսկի (Սեմիկարակորսկի շրջան)

Ստարոկուզնեցովսկի (ռուս.՝ Старокузнецовский), գյուղ Ռուսաստանի Ռոստովի մարզի Սեմիկարակորսկի շրջանում։ Մտնում է Զոլոտարևսկի գյուղական համայնքի կազմի մեջ։
Արևելյան սոսի

Արևելյան սոսի  (լատ.՝ Platanus orientalis), Հայաստանում աճում է բնականորեն, որը տերևաթափ հզոր ծառ է՝ մինչև 40(50) մ բարձրությամբ և 1.5-2.5 (3.5) մ տրամագծով։ Հնագույն (երրորդական) ժամանակաշրջանի ռելիկտ է։


== Կենսաբանական նկարագիր ==
Ջերմասեր է և խոնավասեր։ Աճում է ցածրադիր, համեմատաբար խոնավ աճատեղերում։ Տերևները թաթանման են, 5-7 բլթակավոր։ Արևելյան սոսին երկարակյաց է, սովորաբար ապրում է 500-600 տարի, սակայն հանդիպում են ծառեր, որոնք ունեն 2-2.5 հազար տարվա հասակ։ Առաջացնում է ուղիղ, շեղության փոքր աստիճան ունեցող ներ՝ բարձր ապրանքայնությամբ։ Արագաճ է՝ 20 տարեկանում ունենում է 16-18 մ բարձրություն և 25-30 սմ բնի տրամագիծ։ Լավ է աճում բարձր կրայնություն ունեցող հողերում։ Գազադիմացկուն և ծխադիմացկուն է, շոգեդիացկուն և փոշեդիմացկուն ծառատեսակ է։ Ներկայումս սոսու պուրակում բնական սերմնային վերաճն անբավարար է։ Շատ ծառերի մոտ նկատվում են չորացման երևույթներ։ Պատճառը, ամենայն հավանականությամբ անասունների արածեցումն է, մարդու գյուղատնտեսական ակտիվ գործունեությունը։


== Տարածվածություն ==
Բնականորեն տարածված է Միջերկրածովափերին, Փոքր Ասիայում։ Հայաստանում հանդիպող ամենահնագույն ծառատեսակներից է։ Սպիտակ բունը, հզոր և խիտ սաղարթը, թաթաձև բլթակավոր պարզ խոշոր տերևները, ինչպես նաև գնդաձև, երկար կոթուններով պտղագլխիկները ինքնատիպ գեղեցկություն են տալիս արևելյան սոսու ծառերին։ Դրա շնորհիվ է, որ հնագույն ժամանակներից ի վեր լայնորեն օգտագործվում է քաղաքների ու բնակավայրերի կանաչապատման մեջ։ Այն առաջին հերթին աճեցվել է եկեղեցիների, վանքերի, ջրաղացների բակերում։ Հայաստանում բնական պայմաններում հանդիպում է Զանգեզուրում՝ Ծավ գետի հովտում, շուրջ 60 հա տարածքով։ Ծառուտի մի մասը գտնվում է Ադրբեջանում։ Այդ ծառուտը կազմում է մեկ ամբողջություն։


== Նշանակությունը ==
Բարձր է գնահատվում գեղազարդ պարտիզագործության մեջ, զանգվածային, խմբային տնկարկների և ծառուղիների համար, որպես սոլիտեր։ Բազմանում է սերմերով, անդալիսով և կտրոններով։ Պարտիզային ձևերը նպատակահարմար է բազմացնել պատվաստով։ Ներկայումս արևելյան սոսին գրանցված է Հայաստանի Կարմիր գրքում, իսկ նրա եզակի ու ինքնատիպ ծառուտը արդյունավետ պահպանելու պատճառով ընդգրկված է Շիկահողի արգելոցում։ Հայաստանի քաղաքների ու բնակավայրերի կանաչ տնկարկներում, գլխավորապես փողոցային տնկարկներում ու ծառուղիներում, բացի արևելյան սոսուց, օգտագործվում է նաև թխկիատերև սոսին (P.acerifolia)։ Այն նույնպես աչքի է ընկնում բարձր դիմացկունությամբ և գեղազարդությամբ, որի շնորհիվ լայնորեն օգտագործվում է Արարատյան հարթավայրի չոր ցամաքային կլիմա ունեցող բնակավայրերում։


== Պատկերասրահ ==

		
		
		
		
		
		
		
		


== Գրականություն ==
Ծառագիտություն, Ժ. Հ. Վարդանյան
Սերբիայի նախագահ

Սերբիայի նախագահ (սերբ.՝ Председник Републике Србије), Սերբիայի բարձրագույն իշխանության պաշտոն, պետության գլուխ։ Ընտրում են քաղաքացիները։
Ներկայումս Սերբիայի նախագահն է Ալեքսանդր Վուչիչը, որը 2017 թվականի ապրիլի ընտրությունների արդյունքում հաղթանակ է տարել։


== Սահմանադրական կանոնադրություն ==
Համաձայն 2006 թվականի սահմանադրության՝ նախագահը.

ընտրվում է 5 տարով,
կարող է ընտրվել երկու անգամից ոչ ավելի,
ներկայացնում է երկիրն աշխարհում,
Ազգային խորհրդարանում առաջարկում է կառավարության նախագահին,
իրավունք ունի վետո դնել օրենքներին, որից հետո օրենքը կրկնին քննարկվում է։ Եթե օրենքն ընդունվում է երկրորդ անգամ, ապա նախագահը պարտավոր է այն ստորագրել։
նշանակում և ետ է կանչում Սերբիայի դեսպաններին կառավարության առաջարկով,
անձեռնմխելի է
կարող է արձակել Խորհրդարանը և նշանակել պատգամավորների ընտրություններ,
համաներում է իրականացնում,
շքանշաններ է տալիս,
չի կարող զբաղվել այլ ծառայությամբ և մասնագիտական գործունեությամբ,
համարվում է ռազմական ուժերի գերագույն ղեկավարը։Եթե նախագահը հեռանում է պաշտոնից, նրա պարտականություններն իրականացնում է Սերբիայի խորհրդարանի նախագահը։


== Խորհրդանիշ ==
Սերբիայի նախագահն ունի հատուկ դրոշ, որը կոչվում է նախագահական դրոշակ։


== Նախագահների ցանկ ==
Սերբիայի նախագահների ցանկն սկսած 1991 թվականից, երբ այդ պաշտոնը ձևավորվել է։ Ներկայացված են նաև դեմքեր, որոնք կատարել են պետությունը գլխավորողի պարտականությունները։


== Ծանոթագրություններ ==


== Արտաքին հղումներ ==
Սերբիայի նախագահի պաշտոնական կայք
Ջրթափ

Ջրթափ, պատնեշ (շենք), որի վրայից թափվում է ջրի հոսքը։ Հիդրոտեխնիկայում ջրթափ է կոչվում ջրնետը՝ դրա կատարի վրայով ջրի ազատ հոսքով։ Ըստ շենքի ձևի, ջրթափները լինում են՝ բարակ պատով, լայն շենքով և գործնական պրոֆիլի, որը կառուցվում է ազատ ընկնող շիթի հետագծի կոորդինատներով և օժտված է առավելագույն թողունակությամբ։ 
Գործնական պրոֆիլի ջրթափը կարող է լինել վակուումային (եթե կատարի վրա, շիթի տակ ճնշումը ցածր է մթնոլորտայինից) կամ ոչ վակուումային (ճնշումը բարձր է մթնոլորտայինից)։ 
Լաբորատորիային և ջրաչափական պրակտիկայում ջրի ծախսը չափելու համար կիրառվող ջրթափները կոչվում են չափիչ։ Լայն տարածում ունեն բազմաթիվ աստղաձև ջրթափները, որոնք կոչվում են «մարգարիտկա»։ 
Ավելորդ ջրերի հեռացման համար վերջիններս լայն տարածում են գտել Հայաստանի հիդրոտեխնիկական հանգույցներում։


== Տես նաև ==
Ջրհեռ
Ջրնետ
Լեսկենի շրջան

Լեսկենի շրջան (ռուս.՝ Лескенский район, կաբ.-չերք.՝ ЛэскIэн къедзыгъуэ, կարաչ.-բալկ.՝ Лескен район), մունիցիպալ շրջան Ռուսաստանի Դաշնության Կաբարդ-Բալկարական Հանրապետությունում։ Անվանվել է շրջանի տարածքով հոսող Լեսկեն գետի անունով։
Ստեղծվել է 1938 թվականին։ Վարչական կենտրոնը՝ գ․ Անզորեյ։


== Աշխարհագրություն ==
Շրջանի տարածքի մակերեսը կազմում է 523,06 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29274 մարդ։ Բնակչության խտությունը կազմում էր 55,97 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բուդկի (գյուղ, Ժմերինկայի շրջան)

Անվան այլ կիրառումների համար տե՛ս՝ ԲուդկիԲուդկի (ուկրաիներեն՝ Будьки), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Բուդկի գյուղում բնակվում էր 622 մարդ։ Բնակավայրը զբաղեցնում է 2193 կմ² տարածք։ Բնակչության խտությունը կազմում էր 283,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոպոկրովսկի (այլ կիրառումներ)

Նովոպոկրովսկի, կարող է վերաբերել՝

Նովոպոկրովսկի - խուտոր Ռուսաստանի Բաշկորտոստան հանրապետության Զիլաիրսկի շրջանի կազմում։
Նովոպոկրովսկի - գյուղ Ռուսաստանի Չելյաբինսկի մարզի Կիզիլսկի շրջանի կազմում։
Նովոպոկրովսկի - գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում
Նովոպոկրովսկի - գյուղ Ռուսաստանի Ռոստովի մարզի Կաշարսկի շրջանում
Զորի խաչ

Զորի խաչ, քարաժայռ Գանձակի լեռներում, Մարտունաշեն գյուղից մոտ 3 կմ հեռավորության վրա, Դուլաս գյուղի ավերակների մոտ։ Այս քարաժայռի մոտ է գտնվում Միջին վանքը։


== Գրականություն ==
«Հայաստանի եւ հարակից շրջանների տեղանունների բառարան»
Թ. Խ. Հակոբյան, Ստ. Տ. Մելիք-Բախշյան, Հ. Խ. Բարսեղյան։ Երեւանի Համալսարանի Հրատարակչություն, Երևան, 1986։
Ժողովածու (2509)

Ժաղովածու (2509), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2509 թվի տակ։ Ձեռագիրը գրվել է 17-րդ դարում։ Ստացողը եղել է Յակոբ Կարնեցին։ Գրված է թղթի վրա, որը ունի 17.8x12.8 չափս։ Ձեռագիրը կազմված է 201 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ ստացողի՝ 199ա։


== Բովանդակություն ==
Նեմեսիոսի Յաղադս բնութեան մարդոյ։
Գր․ Նիւսագւոյ Տեսութիւն ի մարդոյն կազմութիւն։


== Ծանոթագրություններ ==
Իվաշուտինո (այլ կիրառումներ)

Իվաշուտինո, կարող է վերաբերել՝

Իվաշուտինո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Իվաշուտինո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Սակսակյուլա

Սակսակյուլա (էստ․՝ Saksaküla), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռշտունիներ

Ռշտունիներ, իշխանական տոհմ Հին Հայաստանում։


== Ծագում ==
Եղել է Գեղամ Հայկազնունու որդի Սիսակի շառավիղներից, որոնց նախարարական կարգն ու աստիճանը մ.թ.ա. II դ. հաստատել է Վաղարշակ թագավորը։


== Մեծ Հայք ==
Ժառանգական տիրույթն էր Ռշտունիք գավառը։ Ռշտունիների Հայոց զորաբանակում կռվել են 1.000 հեծյալով։ Հնում վարել են Մեծ Հայքի Հարավային զորաթևի հրամանատարությունը։ Մովսես Խորենացին գրում է, որ Տիգրան Մեծ արքան իր տերության հարավային շրջաններում Բարզափրան Ռշտունի նահապետին կարգել էր Հայոց և Պարսից զորքերի սպարապետ, ապա՝ նաև կուսակալ. նրա հրամանատարությամբ, հայոց բանակը գրավել էր Պաղեստինը և Երուսաղեմը։
IV դ. Ռշտունիների նահապետներից հիշատակվում են Հայոց մեծամեծ իշխանների ու գլխավոր նախարարների թվում։ 320-330–ական թթ Մանաճիհի Ռշտունին վարել է Հայոց հարավային զորաբանակի սպարապետությունը։ 350-360–ական թթ Ռշտունիների նահապետն էր Գարեգին Ռշտունին, որն ամուսնացած էր Վարդան Մամիկոնյանի քույր Համազասպուհու հետ։


== Անկում ==
V դ. հայ ազատագրական շարժումների ժամանակ Ռշտունիները Սասանյան Պարսկաստանի դեմ մարտնչել են հայրենասեր ուժերի շարքերում։ Սասանյան նվաճողների դեմ համառ պայքարում նվազել և թուլացել են։ Ռշտուների շառավիղները վերստին հանդիպում են VII դ առաջին կեսին՝ ի դեմս Հայոց իշխան և մարզպան Թեոդորոս Ռշտունու։ VII դարի վերջին և VIII դարի սկզբին՝ արաբական նվաճողների համատարած գերեվարումներից ու կոտորածներից հետո այլևս չենք հանդիպում Ռշտունիների աշխարհիկ ներկայացուցիչների։ Այնուհետև Ռշտունիք գավառը դառնում է Վասպուրականի հզոր տերերի՝ Արծրունիների սեփականությունը։


== Տես նաև ==
Ռշտունիք
Նովոմոսկովկա (Սովետսկի շրջան)

Անվան այլ կիրառումների համար տե՛ս՝ Նովոմոսկովկա (այլ կիրառումներ)Նովոմոսկովկա (ռուս.՝ Новомосковка), գյուղ Ռուսաստանի Ռոստովի մարզի Սովետսկի շրջանում։ Մտնում է Սովետսկի գյուղական համայնքի կազմի մեջ։
Ինդիանայի համալսարան

Ինդիանայի համալսարան, ԱՄՆ-ի հանրային համալսարան, որի կազմում ընդգրկված է Ինդիանա նահանգում տեղակայված 9 կամպուս։ Ընդհանուր առմամբ այստեղ սովորում է ավելի քան 100 հազար ուսանող, որոնցից 42 հազարը սովորում է Բլումինգթոնի մասնաճյուղում, մոտ 37 հազարը՝ Ինդիանապոլիսի Հնդկական համալսարանում։


== Կամպուսներ ==
Հիմնական կամպուսները գտնվում են Բլումինգթոնում և Ինդիանապոլիսում։ Բլումինգթոնի Ինդիանայի համալսարանը հանդիսանում է համակարգի առաջատար լսարանը, այստեղ տեղակայված են համալսարանի առավել նշանակալի դպրոցները, որոնց թվում են Ջեյքոբսի երաժշտական, ինֆորմատիկայի և հաշվողական տեխնիկայի դպրոցները, Քելլիի բիզնես դպրոցը, հանրային և բնապահպանական հարցերի դպրոցը, Մաուրերի իրավաբանական դպրոցը և այլն։
Ինդիանապոլիսի կամպուսը համագործակցում է Պերդյուի համալսարանի հետ, որը գտնվում է քաղաքի կենտրոնում։ Այստեղ կա բժշկական դպրոց, ատամնաբուժական ուսումնարան, իրավաբանական դպրոց և այլն։
Բացի հիմնականներից, համալսարանն ունի յոթ փոքր կամպուս, որոնք գտնվում են ամբողջ նահանգում.

Ինդիանայի Արևելյան համալսարան, որը գտնվում է Ռիչմոնդում,
Ինդիանայի համալսարան՝ Կոկոմո քաղաքում,
Ինդիանայի Հյուսիսարևմտյան համալսարան, որը գտնվում է Գերի քաղաքում,
Ինդիանայի համալսարան՝ Հարավային Բենդում,
Ինդիանայի Հարավարևելյան համալսարան, որը գտնվում է Նոր Ալբանիում,
Ինդիանայի համալսարան՝ Կոլումբուսում (համագործակցում է Պերդյուի համալսարանի հետ),
Ինդիանայի համալսարան Ֆորտ Ուեյնում (կառավարվում է Պերդյուի համալսարանի կողմից)։


== Նպատակային հիմնադրամ ==
Ըստ Քոլեջների ազգային ասոցիացիայի տվյալների՝ Ինդիանապոլիսի համալսարանի նպատակային հիմնադրամը (endaument) հանրային համալսարանների շարքում զբաղեցնում է 11-րդ հորիզոնականը (2009)։


== Ծանոթագրություններ ==


== Արտաքին հղումներ ==
Ինդիանայի համալսարանի պաշտոնական կայք (անգլ.)
Խանդի Ալեքսանդեր

Խանդի Ալեքսանդեր (անգլ.՝ Khandi Alexander, սեպտեմբերի 4, 1957(1957-09-04), Նյու Յորք, Նյու Յորք, ԱՄՆ), ամերիկացի դերասանուհի, խորեոգրաֆ և պարուհի։


== Վաղ կյանք ==
Խանդի Ալեքսանդերը ծնվել է Նյու Յորքում։ Queensborough Community College-ում կրթություն ստանալուց հետո հայտնվել է մի քանի բրոդվեյ մյուզիքլներում։ 1988-1992 թվականներին՝ իր համաշխարհային շրջագայության ընթացքում, Ուիթնի Հյուսթոնի կողմից նշանակվել է խորեոգրաֆ, ինչպես նաև հայտնվել է մի քանի ֆիլմերում և երաժշտական տեսանյութերում։


== Կարիերա ==
Իննսունական թվականների սկզբին Խանդի Ալեքսանդերը կենտրոնացել է իր դերասանական կարիերայի վրա և սկսել է ակտիվորեն հայտնվել կինոյում և հեռուստատեսությունում։ Նկարահանվել է այնպիսի ֆիլմերում, ինչպիսիք են «ՍիԲի 4. Չորրորդ կապալ», «Ջոշուայի ծառը», «Սպառնալիք հասարակությանը», «Ինչ կարող է անել սերը», «Բանաստեղծական արդարություն», «Շուգար Հիլ», «Տնային խնջույք 3» և «Ագահություն»։ 1995 թվականին ստացել է «Լրատվական ռադիո» կատակերգական սերիալի կենտրոնական դերերից մեկը, որտեղ նկարահանվել է չորս եթերաշրջանների ընթացքում։ Նույն ժամանակահատվածում «Շտապ օգնություն» հայտնի հեռուստասերիալում սկսել է կատարել Ջեքի Ռոբինս դերը։ Նաև հայտնվել է «Օրենք ու կարգ։ Հատուկ կորպուս», «Նյու Յորքի ոստիկանություն» և «Նրա անունը Նիկիտա է» սերիալներում։
Ալեքսանդրը 2000 թվականի HBO հեռուստաալիքի «Անկյուն» քրեական մինի-սերիալում գլխավոր դեր է խաղացել, որի համար բազմաթիվ դրական արձագանքներ է ստացել քննադատներից, ինչպես նաև արժանացել է մի քանի մրցանակների։ 2002 թվականին Հանդի Ալեքսանդրը «C.S.I.: Մայամիի հանցագործության վայրը» հեռուստասերիալում ստացել է կորոներ Ալեքս Վուդսի դերը, որտեղ նկարահանվել է մինչև 2009 թվականը՝ շոուից հեռանալը։ Միաժամանակ նկարահանվել է «Կատարյալ ծրագիր», «Սև նշան», «Անիծված սեզոն», «Կատարյալ օտարներ» և «Նորածինը» ֆիլմերում։
2010 թվականին Ալեքսանդրը ստացել է HBO հեռուստաալիքի «Տրիմեյ» դրամատիկական հեռուստասերիալի գլխավոր դերերից մեկը։ Շոուն շարունակվել է մինչև 2013 թվականի վերջը։ 2012 թվականին «Հետաքննություն մարմնի վրա» հեռուստասերիալի երկու դրվագներում եղել է հրավիրված աստղ։ 2013 թվականին Շոնդա Ռայմսը Ալեքսանդրին հրավիրել է իր «Սկանդալ» հեռուստասերիալում կատարելու գլխավոր հերոսի մոր դերը։ 2015 թվականին դերի շնորհիվ առաջադրվել է «Էմմի» մրցանակի։ 2015 թվականին Քուին Լաթիֆայի և Մո՝Նիկի հետ միասին նկարահանվել է «Բեսսի» ֆիլմում։


== Ծանոթագրություններ ==
Բարտոլոմեո Պասերոտի

Բարտոլոմեո Պասերոտի (անգլ.՝ Bartolomeo Passerotti, հունիսի 28, 1529(1529-06-28), Բոլոնիա, Պապական մարզ - հունիսի 3, 1592(1592-06-03), Բոլոնիա, Պապական մարզ), Մաներիզմի դարաշրջանի բոլոնյացի նկարիչ, իտալական նկարչությունում, Նատյուրմորտ ժանրի հիմնադիրը։ Նկարել է ինչպես նկարներ, այնպես էլ կրոնական կոմպոզիցիաներ։ Նրա «Պասերոտի» ազգանունը հաճախ շփոթում են «Պասարոտի» ազգանվան հետ։


== Կենսագրություն ==
Ծնվել է Բոլոնյա քաղաքում։ 1551-1560 թվականներին աշխատել է Հռոմում, նախ ճարտարապետ Ջակոմո դա Վինյոլայի մոտ, իսկ հետո նկարիչ Թեոդոր Ցուկարիի արվեստանոցում։ 1560 թվականին նկարիչը վերադարձել է Բոլոնյա, որտեղ կառուցել է արվեստի ստուդիա, չխզելով կապերը Հռոմի հետ։ Ստեղծագործել է կրոնական թեմաներով, հետևելով հռոմեական մաներիզմի ավանդույթներին։ Չափազանց ազատ է եղել իր նկարներում։ Չի վախեցել իր նկարներում ներառել կենդանիներին կենցաղային տարբեր դիրքերում։ Հետագայում, երբ նրա կողմից նկարված անձանց անունները կորչում են, սա պատճառ է հանդիսանում որպեսզի նրա նկարները անվանվեն «Բուսաբանը», «Նվագախմբի քարտուղարը», «Վինահարը»։
Նա իտալացի նկարիչներից առաջինն էր, ով ստեղծել է նատյուրմորտներ ժանրային բծավորումով («Ձկների խանութ», «Վաճառողները մսի խանութում», «Որսամսերի խանութ»), որոնք հիշեցնում էին հոլանդացի վարպետների նմանատիպ աշխատանքներ, որոնցից էին Պիտեր Արտսենը և Յոակիմ Բեկելարը։
Նրա աշակերտներից են եղել`

Անիբալե Կարաչին
Ֆրանչեսկո Բրիչի
Մուսիո ՄասարիԱմուսնացած է եղել և ունեցել է չորս որդի ովքեր հոր նկարչական արվեստանոցում եղել են հոր օգնականները և նույնպես եղել են նկարիչներ։
Բարտոլոմեո Պասերոտիի կենցաղային գծին հետևել է Անիբալե Կարաչին, ով ստեղծել է իր սեփական տարբերակներով «Մսի խանութ» նկարի շարքը։ Որոշ արվեստագետներ
նրան են վերագրում նաև «Շախմատ խաղացողները» նկարը, որը նկարվել է 1590 թվականին և գտնվում է Բեռլինյան պատկերասրահում։


== Մատենագրություն ==
Jane Turner (a cura di), The Dictionary of Art. 24, pp. 232–234. New York, Grove, 1996. ISBN 1-884446-00-0
Альбом «Музеи Рима. Галерея Боргезе. Национальная галерея», М., «Изобразительное искусство», 1971.


== Ծանոթագրություններ ==
Մարգար Եսայան

Մարգար Եսայան (փետրվարի 4, 1969(1969-02-04), Ստամբուլ, Թուրքիա - հոկտեմբերի 16, 2020(2020-10-16), Ստամբուլ, Թուրքիա), հայազգի թուրքական քաղաքական և կուսակցական գործիչ, գրող, լրագրող, հրապարակախոս, վերլուծաբան, Թուրքիայի Ազգային մեծ ժողովի 25-րդ, 26-րդ և 27-րդ գումարման պատգամավոր 2015 թվականի նոյեմբերի 1-ից, Արդարություն և զարգացում կուսակցության անդամ, կուսակցության ղեկավար խորհրդի անդամ։


== Կենսագրություն ==
Մարգար Եսայանը ծնվել է 1969 թվականի փետրվարի 11-ին Ստամբուլ քաղաքում։ Սովորել է Կեդրոնական վարժարանում, այնուհետև Ստամբուլի Բիլիջի համալսարանում։ 1997-2008 թվականներին հոդվածներ է գրել «Ակոս» շաբաթաթերթի համար, 2008 թվականից իր առանձին սյունակն է ունեցել թուրքական «Թարաֆ» օրաթերթում։ Աշխատել «Ենի Շաֆաք» պարբերականում, որպես լրագրող։
2018 թվականի հունիսի 24-ին Թուրքիայի իշխող «Արդարություն եւ զարգացում» կուսակցության կողմից Ստամբուլի 2-րդ ընտրատարածքում պատգամավորի թեկնածու առաջադրված Մարգար Եսայանը դարձել է խորհրդարանի պատգամավոր։
Մարգար Եսայանը մահացել է 2020 թվականի հոկտեմբերի 16-ին։


== Ծանոթագրություններ ==


== Արտաքին հղումներ ==
ԵԽԽՎ թուրքական պատվիրակության հայազգի անդամի ինքնախոստովանությունն ու սպառնալիքը
Markar Esayan
Թուրքիայի հայազգի պատգամավոր. Հայաստանը չի կարող դուրս գալ Ռուսաստանի առաջարկած գծից. «Հաբերթուրք»
Թուրքիայի խորհրդարանի հայազգի պատգամավորն անդրադարձել է հայ-թուրքական հարաբերություններին. «Աքշամ»
Հայազգի պատգամավորը Թուրքիայի իշխող կուսակցության ղեկավար խորհրդի կազմում. «Հաբերլեր»
Մարգար Եսայանը կրկին Թուրքիայի մեջլիսի պատգամավոր է դարձել
Մարգար Եսայան
1704

1704 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1704 թվականն է, 
XVIII դարի 4-րդ տարին։


== Դեպքեր ==


=== Եվրոպա ===
Ֆերենց II Րաքոցին (հունգարերեն՝ II. Rákóczi Ferenc) դառնում է Հունգարիայի թագավոր։


=== Հյուսիսային պատերազմ ===
Ռուսական զորքերը Պետրոս Մեծի գլխավորությամբ գրավում են Տարտուն և Նարվան։


=== Գիտություն ===
Իսահակ Նյուտոնը հրապարակում է իր «Օպտիկա» աշխատությունը։


== Ծնունդներ ==


== Մահեր ==
Փետրվարի 2՝ Գիյոմ դը Լոփիթալ, Guillaume François Antoine, Marquis de l'Hôpital, ֆրանսիացի մաթեմատիկոս (ծն. 1661)
Փետրվարի 24՝ Մարկ-Անթուան Շարփանթյե Marc-Antoine Charpentier, Ֆրանսիացի կոմպոզիտոր (ծն. 1643)
Հոկտեմբերի 28՝ Ջոն Լոք, անգլիացի փիլիսոփա (ծն. 1632)Հոկտեմբերի 28 - Ջոն Լոկ, բրիտանացի մանկավարժ և փիլիսոփա, էմպիրիզմի և ազատականության ներկայացուցիչ։
Պյութագորիո

Պյութագորիո (հուն․՝ Πυθαγόρειο), հին քաղաք Սամոսի (Σάμος) հնագիտական պեղումնավայր, անտիկ աշխարհի կարևորագույն քաղաքներից մեկը, համանուն կղզու վրա։ Տեղակայված է ժամանակից Պիտագորիոն գյուղի մոտակայքում, որից և ստացել է իր անվանումը։
Հուշարձանի տարածքում տեղակայված են հունական և հռոմեական կառույցներ, ինչպես նաև Էվպալինով թունելը՝ կառուցված Էվպալինի կողմից Մեգարիայից։
Հերայիի տաճարի հետ միասին Պյութագորիոն 1992 թվականին ընդգրկվել է ՅՈՒՆԵՍԿՕ-ի Համաշխարհային օբյեկտների ժառանգության ցանկում։


== Պատմություն ==
Ամենահին հնագիտական գտածոները թվագրվում են մ․թ․ա․ 4-րդ հազարամյակին, պատկանել է նեոլիթի ժամանակաշրջանին և հայտնաբերվել է Կաստրո (Κάστρο) թմբի վրա, Պիտագորիոնից հարավ-արևմուտք։ Քաղաքը բարգավաճման է հասել մ․ թ․ ա․ 6-րդ դարի կեսերին՝ Պոլիկրատ բռնակալի շնորհիվ։ Կղզու անտառներն օգտագործվել են ձկնորսական և ռազմական նավերի կառուցման համար, ինչը Սամոսին դարձրել է ծովերի տիրուհին։ Պոլիսն ունեցել է հզոր ռազմական նավատորմ և առևտրով է զբաղվել Փոքր Ասիայի և Միաջերկրյածովյան երկրների հետ։ Ստեղծվել է նավի նոր տեսակ՝ 50-թիավոր «սամոսական նավ» (σάμαινα, սամենա) դնչանման ծայրով։ Հիմնադրվել են Սամոսի գաղութները Հոնիայում, Թրակիայում և արևմտյան երկրներում։ Պոլիկրատի օրոք կառուցվել են Հերեյոնը, Հերայի տաճարը, Հերոդոտոսի խոսքերով՝ «մեծագույնը մեզ հայտնի տաճարներից», Էվպալինով թունելը և նավահանգստում ամբարտակը։
Պեղումների շնորհիվ հայտնաբերվել են սալահատակված փողոցներ, խճանկարային հատակով տներ։ Սամոսը մտել էր Հոնիական միության կազմի մեջ։


== Ծանոթագրություններ ==
Ալտու Տակուարի

Ալտու Տակուարի (պորտ.՝  Alto Taquari), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու գավառի հյուսիսարևմտյան մասում։ Բնակչության թվաքանակը 2006 թվականի տվյալներով եղել է 5.557, 2020 թվականի տվյալներով՝ 11.133։ Համայնքը գրավում է 1 394,760 կմ² տարածք։ Բնակչության միջին խտությունը կազմում է 4,0 մարդ/կմ²։


== Պատմություն ==
Քաղաքը հիմնադրվել է 1986 թվականի մայիսի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 250.135.915,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 49.424,21 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,804 (տվյալները ՄԱԿ-ի զարգացման ծրագրի)


== Ծանոթագրություններ ==
Ռետամոսո դե լա Խառա

Ռետամոսո դե լա Խառա (իսպ.՝ Retamoso), քաղաք և մունիցիպալիտետ Իսպանիայում, գտնվում է Տոլեդո պրովինցիայում՝ Կաստիլի-Լա Մանչ ինքնավար համայքնի կազմում։ Մունիցիպալիտետը գտնվում է Լա-Խառա շրջանի կազմում։ Տարածքը կազմում է 48,24 կմ²։ Բնակչությունը՝ 126 մարդ (ըստ 2010 թվականի)։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Directorio Cartográfico de España Archived 2007-09-27 at the Wayback Machine.
Աապոնջի

Աապոնջի, գյուղ Արևմտյան Հայաստանում, Էրզրումի վիլայեթի Ալաշկերտի գավառակում, Ալաշկերտի դաշտում, Մելեզկեր գետի հովտում։


== Պատմություն ==
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XIX դարի վերջին ուներ 20 տուն բնակիչ։


== Տնտեսություն ==
Բնակչության հիմնական զբաղմունքը գյուղատնտեսությունն է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալեքսեևկա (գյուղ, Գատչինսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղազախստանի Օլիմպիական կոմիտե

Ղազախստանի Օլիմպիական կոմիտե, Ղազախստանի ազգային օլիմպիական կոմիտե։ Հիմնադրվել է 1990 թվականին։ Դարձել է ՄՕԿ-ի անդամ 1993 թվականին։ Գրասենյակը գտնվում է Ալմատիում։ Հանդիսանում է ՄՕԿ-ի, Ասիայի Օլիմպիական կոմիտեի և մի շարք այլ սպորտային կազմակերպությունների անդամ։


== Նախագահները ==


== Տես նաև ==
Ղազախստանը Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք Archived 2013-06-26 at the Wayback Machine.